อิอิ นาโอซูเกะ

**อิอิ นาโอซูเกะ** (; 29 พฤศจิกายน 1815 — 24 มีนาคม 1860) เป็นทั้ง*[[ไดเมียว]]*แห่งฮิโกเนะ (ค.ศ. 1850–1860) และ*[[ไทโร]]*แห่งรัฐบาลโชกุนโทกูงาวะ ประเทศญี่ปุ่น เริ่มดำรงตำแหน่งจาก 23 เมษายน ค.ศ. 1858 กระทั่งเขาถึงแก่กรรมจากการถูกลอบสังหารในอุบัติการณ์ซากูราดามงเมื่อวันที่ 24 มีนาคม ค.ศ. 1860 เขามีชื่อเสียงมากที่สุดจากการลงนามสนธิสัญญาแฮร์ริสกับสหรัฐที่ให้สิทธิ์เข้าถึงท่าเรือเพื่อการค้าแก่พ่อค้าและลูกเรือชาวอเมริกัน และสิทธินอกอาณาเขตแก่พลเมืองอเมริกัน

## ชีวิตช่วงต้น
อิอิ นาโอซูเกะเกิดในวันที่ 29, พฤศจิกายน ค.ศ. 1815 โดยเป็นบุตรคนที่ 14 ของอิอิ นาโอนากะ *[[ไดเมียว]]*แห่งฮิโกเนะ กับนางสนม เนื่องจากนาโอซูเกะเป็นุตรคนที่ 14 เขาไม่ได้อยู่ในลำดับโดดเด่นที่จะได้รับตำแหน่ง ทำให้ในช่วงต้นชีวิต เขาถูกส่งไปที่วัดพุทธโดยอาศัยเงินเดือนจากครอบครัวเพียงเล็กน้อย แม้ว่าอิอิถูกส่งไปที่วัด แต่โชคดีที่พี่ชายทั้ง 13 คนกลับได้รับการรับเลี้ยงในครอบครัวอื่นที่ต้องการทายาท ไม่ก็เสียชีวิตก่อนได้สืบทอดตำแหน่งต่อจากพ่อ ทำให้เมื่อพ่อเสียชีวิตใน ค.ศ. 1850 อิอิจึงถูกเรียกตัวกลับมาจากวัดและกลายเป็น*[[ไดเมียว]]*แห่งฮิโกเนะ ชื่อในวันเด็กของเขาคือ เท็ตสึโนซูเกะ (鉄之介)

อิอิเริ่มเข้าไปเกี่ยวข้องกับการเมืองระดับชาติ และก้าวขึ้นมาเป็นผู้นำกลุ่ม*ไดเมียว*อย่างรวดเร็ว ใน ค.ศ. 1853 อิอิได้ให้ข้อเสนอเกี่ยวกับการเจรจาระหว่างญี่ปุ่นกับแมทธิว ซี. เพร์รี พลเรือจัตวาของสหรัฐ ในระหว่างที่เพร์รีปฏิบัติภารกิจเปิดญี่ปุ่นสู่โลกภายนอก เมื่อรู้ว่าญี่ปุ่นจะเผชิญกับภยันตรายทางทหารในทันที อิอิโต้แย้งว่าญี่ปุ่นควรใช้ความสัมพันธ์กับดัตช์เพื่อซื้อเวลาให้นานพอที่จะพัฒนากองทัพที่สามารถต้านทางการรุกรานได้ เขาแนะนำว่ามีเพียงท่าเรือนางาซากิเท่านั้นที่เปิดทำการค้าแก่ชาวต่างชาติ

## ครอบครัว
* พ่อ: อิอิ นาโอนากะ (1766–1831)
* แม่: โอโตมิ โนะ คาตะ (1785–1819)
* พ่อบุญธรรม: อิอิ นาโออากิ (1794–1850)
* ภรรยา: มาซาโกะ (1834–1885)
* นางสนม:
** เซ็นดะ ชิซูเอะ
** นิชิมูระ ซาโตะ
* ลูก:
** อิอิ นาโอโนริ จากนิิชิมูระ ซาโตะ
** บุตรี
** บุตร
** ชิโยโกะ (1846–1927) สมรสกับมัตสึไดระ โยริโตชิ
** อิอิ นาโอโตโมะ (1849–1887) จากมาซาโกะ
** อิอิ นาโอยาซุ (1851–1935) จากนิิชิมูระ ซาโตะ
** บุตรี
** บุตร
** มันจิโนะ
** บุตรี
** บุตร
** มิจิโยะ
** บุตรี
** อิอิ นาโอยูกิ (1858–1927) จากมาซาโกะ
** โทกิโก สมรสกับอาโอยามะ ยูกิโยชิ

## ''ไทโร''

## อ้างอิง

* Benneville, James Seguin de. (1910). *Saitō Mussashi-bō Benkei*. (Tales of the Wars of the Gempei). Yokohama.
* Kusunoki Sei'ichirō 楠木誠一郎 (1991). *Nihon shi omoshiro suiri: Nazo no satsujin jiken wo oe* 日本史おもしろ推理: 謎の殺人事件を追え. Tokyo: Futami bunko 二見文庫.
* Matsuoka Hideo 松岡英夫 (2001). *Ansei no Taigoku: Ii Naosuke to Nagano Shuzen* 安政の大獄: 井伊直弼と長野主膳. Tokyo: Chūōkōron-shinsha 中央公論新社.
* Mori Yoshikazu 母利美和 (2006). *Ii Naosuke* 井伊直弼. Tokyo: Yoshikawa Kōbunkan 吉川弘文館.
* Nakamura Katsumaro, Akimoto Shunkichi (1909). *Lord Ii Naosuké and New Japan*. Yokohama: Japan Times.
* Osaragi Jirō 大佛次郎 (1967–1974). *Tennō no seiki* 天皇の世紀. Tokyo: Asahi Shinbunsha 朝日新聞社.
* Shimada Saburō 島田三郎 (1888). *Kaikoku shimatsu: Ii Kamon no Kami Naosuke den* 開國始末: 井伊掃部頭直弼傳. Tokyo: Yoronsha 輿論社.
*Tanimura Reiko 谷村玲子 (2001). *Ii Naosuke, shūyō toshite no chanoyu* 井伊直弼, 修養としての茶の湯. Tokyo: Sōbunsha 創文社.
* Tsuzuki, Chushichi. (2000). *The Pursuit of Power in Modern Japan, 1825–1995.* Oxford: Oxford University Press. 

## แหล่งข้อมูลอื่น
* National Diet Library: photograph of Sakurada-mon (1902)

หมวดหมู่:บุคคลในยุคเอโดะ
หมวดหมู่:ฟูไดไดเมียว
หมวดหมู่:ไทโร
หมวดหมู่:ตระกูลอิอิ
หมวดหมู่:บุคคลในยุคบากูมัตสึ
หมวดหมู่:นักการเมืองญี่ปุ่นที่ถูกลอบสังหาร
หมวดหมู่:บุคคลที่ถูกฆาตกรรมในประเทศญี่ปุ่น